Publication: Magyar Közlöny
Issue: MK-2009-123 (Year: 2009, Number: 123)
Era: 2004-2010
Section: 5. melléklet a 40/2009. (VIII. 31.) KHEM rendelethez
Paragraph Index: 255

5. melléklet a 40/2009. (VIII. 31.) KHEM rendelethez A vizsgák megtartására vonatkozó szabályok I. Elméleti vizsga A tanfolyamot folytató szervezet az elméleti vizsgák megtartásához a tantermet biztosítja. A vizsga megkezdése elõtt a jegyzõkönyvvezetõ a vizsgabizottság elnökének átadja a vizsgázók adatait tartalmazó vizsgajegyzõkönyvet. Ennek alapján a vizsgabizottság ellenõrzi a jelöltek személyazonosságát, továbbá a tanfolyami oktatáson történõ részvételükre vonatkozó feltételek teljesítését. A vizsgabizottság tájékoztatja a vizsgázókat az elméleti vizsgák lebonyolításának rendjérõl. A vizsgáztatást a vizsgabizottság végzi az oktató tanárok közremûködésével. Az adott gépcsoporthoz tartozó vizsgatételeket a tanfolyami folytató szervezet állítja össze és a tételeket a vizsgabizottság részére átadja. A három elméleti vizsga idõtartama: 45 perc (felkészülési idõ 30 perc, válaszadási idõ 15 perc) A vizsgázó a három elméleti tantárgyból egy-egy kérdést tartalmazó tételt húz és a kérdésekre szóban válaszol. Sikeres a vizsga, ha a vizsgázó mindhárom kérdésre megfelelõ szakmai ismeret bemutatásával válaszol. Ebben az esetben a vizsga értékelése „M”. Ha legfeljebb egy kérdésre a jelölt válasza nem fogadható el, a jelölt újabb tételt húzhat és a vizsgát ennek megválaszolásával folytathatja. Amennyiben erre sem tud kielégítõ választ adni, a vizsga sikertelen, a jegyzõkönyvbe „1” (bekarikázva) kerül, és a jelölt leghamarabb 6 munkanap elteltével tehet újabb elméleti vizsgát. A vizsgázók vizsgaeredményeit a jegyzõkönyvvezetõ a jegyzõkönyvben rögzíti, aláírja és átadja a vizsgabizottság elnökének, aki ismerteti a vizsgázókkal az elméleti vizsgák eredményeit. II. Gyakorlati vizsga A tanfolyamot folytató szervezet a gyakorlati vizsgák megtartásához a megfelelõ gépet biztosítja. A gyakorlati vizsgafeladatokat a vizsgabizottság elnöke gépcsoportonként – a gyakorlati oktatóval történt egyeztetés alapján – határozza meg és ismerteti a vizsgázókkal. A gyakorlati vizsga idõtartama gépcsoportonként 5–10 perc a gyakorlati feladat jellegétõl függõen. A gyakorlati tantárgyból a vizsgázót a vizsgabizottság vizsgáztatja a gyakorlati oktató jelenlétében. Sikeres a gyakorlati vizsga, ha a vizsgázó a részére meghatározott vizsgafeladatot maradéktalanul, megfelelõ szakmai felkészültséggel teljesíti. Értékelése a jegyzõkönyvben „M”. Sikertelen a vizsga, ha a jelölt a feladatot csak részben teljesíti, vagy a gép kezelõ-szerveit nem meg fele lõen kezeli, vagy a feladat teljesítése közben a rakományban, a gépben vagy ennek környezetében kárt okoz, vagy a jelenlévõk közbeavatkozása nélkül okozna. Ebben az esetben a jegyzõkönyvbe „1” (bekarikázva) kerül. Amennyiben a gyakorlati vizsga sikertelen, a jelölt leghamarabb 6 munkanap elteltével tehet újabb gyakorlati vizsgát. A gyakorlati vizsgák eredményeit a jegyzõkönyvvezetõ a jegyzõkönyvben rögzíti, aláírja és átadja a vizsgabizottság elnökének, aki ismerteti a vizsgázókkal a gyakorlati vizsgák eredményeit. III. A vizsgák lezárása A gyakorlati vizsga befejezése után a vizsgabizottság a jegyzõkönyvet aláírja és annak egy-egy példányát kapja:

Source: https://magyarkozlony.hu/hivatalos-lapok/f7b1d4e42b64e4516937e3cebb894726e4d36e8f/dokumentumok/86c0c86d5e643fc2bb0eeee32ca0b1dc5f9e33f8/letoltes